cyanic-selkie/wikianc huggingface dataset:
Kenzaburo Oe
Biografija
Kenzaburo Oe iš pradžių mokėsi vietinėje mokykloje, o vėliau lankė Macujamos vidurinę. Būdamas 18-os, jis pirmąkart nuvyko į Tokiją, o kitais metais pradėjo studijuoti prancūzų literatūrą Tokijo universitete profesoriaus Kazuo Vatanabės, kuris buvo François Rabelais specialistas, priežiūroje. Pirmas trumpas istorijas jis išleido 1957 m. dar būdamas studentu. Jose didelė to meto prancūzų ir amerikiečių rašytojų įtaka.
1960 m. vasarį jis vedė Jukari, kuri yra kino režisieriaus Mansaku Itami dukra ir kino režisieriaus Juzo Itami sesuo. Tais metais jis sutiko Mao Dzeduną savo kelionėje po Kiniją. Kitais metais jis buvo Rusijoje ir Europoje, aplankė Jean-Paul Sartre Paryžiuje.
Kenzaburo Oe gyveno Tokijuje. Turi tris vaikus. Vyriausias sūnus Hikari turi nuo gimimo pažeistas smegenis ir sūnaus negalia nuo jo gimimo tapo Oe kūrinių motyvu.
2004 m. Kenzaburo Oe parėmė tuos, kurie priešinosi 1947 m. Japonijos konstitucijos pataisoms, pagal kurias Japonija galėtų ginklu spręsti tarptautinius konfliktus.
2005 m. du atsistatydinę Japonijos armijos pareigūnai padavė Oe į teismą dėl šmeižto jo 1970 m. esė Okinavos užrašai, kuriuose buvo rašoma, kad japonų karininkai vertė okinaviečių civilius žudytis per sąjungininkų invaziją į Okinavą 1945 m. 2008 m. kovą Osakos teismas panaikino visus kaltinimus Kenzaburo Oe. Teisėjas Tošimasa Fukami pareiškė: „armija buvo labai įsivėlusi į masines savižudybes“. Oe spaudai po teismo sakė, kad „teisėjas atidžiai perskaitė mano rašinį“.
Bibliografija
Vertimai į lietuvių kalbą:
Saro vyrų futbolo rinktinė
Saro vyrų futbolo rinktinė gyvavo 1950–1956 metais ir atstovavo tuo metu nepriklausomą Sarą (dabartinė Vokietijos žemė).
Kelly Holmes
Kelly Holmes gimė Kento grafystėje, Anglijoje, jamaikiečio ir anglės šeimoje. 1994 m. sportininkė iškovojo pirmuosius medalius stambiuose tarptautiniuose lengvosios atletikos turnyruose – ji laimėjo 1500 m distanciją Sandraugos žaidynėse ir liko antra toje pačioje distancijoje Europos čempionate. 1995 m. Pasaulio čempionate Holmes užėmė antrą vietą 1500 m ir trečią – 800 m distancijose. 1998 m. Holmes laimėjo sidabro medalį Sandraugos žaidynėse 1500 m distancijoje, 2000 m. iškovojo pirmą olimpinį medalį – bronzą 800 m distancijoje. 2002 m. sportininkė laimėjo auksą Sandraugos žaidynėse 1500 m distancijoje ir bronzą Europos čempionate 800 m distancijoje. 2003 m. prie savo medalių kolekcijos Holmes pridėjo du sidabro apdovanojimus – antra ji liko 1500 m distancijoje Pasaulio uždarų patalpų čempionate ir 800 m distancijoje Europos čempionate. Visgi sėkmingiausiai sportininkei susiklostė 2004 m. – Atėnų olimpinėse žaidynėse ji triumfavo 800 m ir 1500 m distancijose, buvo pripažinta Europos metų lengvaatlete bei laimėjo BBC metų sportininko apdovanojimą.
Karjerą sportininkė baigė 2005 m. ir atsidėjo labdaros veiklai. Šiuo metu ji aktyviai remia "The Duke of Edinburgh's International Award" programos įgyvendinimą Didžiojoje Britanijoje. Kelly Holmes pati yra pasiekusi šios jaunimo ugdymosi programos sidabro ženklelį.
Miciūniškė
Miciūniškė – buvęs viensėdis Švenčionių rajono savivaldybėje, 14 km nuo Švenčionių, netoli Jukiškės.
Istorija
Panaikintas 2015 m.
Prezidentų taurė
Prezidentų taurė (BBL taurė) - Baltijos šalių krepšinio turnyras, kuriame dalyvavo BBL nugalėtojas ir šalių aukščiausių lygų čempionatų nugalėtojai.
Dalyviai
2008 m. Lietuvos atstovas buvo Vilniaus „Lietuvos rytas“, kadangi „Žalgiris“ yra ir LKL nugalėtojas.
2008
Pusfinaliai: Dėl trečios vietos: Finalas:
2009
Pusfinaliai: Dėl trečios vietos: Finalas:
Guašas
thumb|200px|right|Guašo tūbelės thumb|200px|right|[[Anders Zorn paveikslas „Une premiere“, guašas]] Guašas – neskaidri akvarelė, dar žinoma „tirštų dažų“ pavadinimu. Daromas iš įvairių pigmentų ir klijų; šviesesni tonai gaunami pridėjus baltalų. Tuo guašas skiriasi nuo skaidrios akvarelės, kur šviesesnis tonas gaunamas dažus praskiedžiant vandeniu. Tiršta guašo faktūra galima išgauti panašius į aliejinių dažų efektus, tačiau didžiausias šių dažų trūkumas yra tas, kad išdžiūvę jie pašviesėja.
Flaws (Bastille daina)
„Flaws“ – britų grupės Bastille daina iš jų debiutinio studijinio albumo „Bad Blood“.
Pirmoji debiutinio singlo versija buvo išleista nepriklausomos įrašų kompanijos „Young and Lost Club“ kaip vilininis singlas kartu su daina „Icarus“. Vėliau takelis skaitmeniniu formatu buvo perleistas 2012 m. spalio 19 d. Šįkart jis pakilo į 21 UK Singles Chart topo vietą. Trečiąjį sykį daina buvo perleista 2014 m. kovo 3 d., tačiau jai nepavyko pasiekti aukštesnės vietos tope.
Vaizdo klipas
Buvo išleistos dvi vaizdo klipo versijos. Pirmasis pasirodė kartu su 2012 m. dainos perleidimu ir buvo įkeltas į YouTube 2012 m. rugsėjo 12 d. Jo ilgis yra trijų minučių ir keturiasdešimt vienos sekundės ilgio. Antrasis vaizdo klipas buvo išleistas 2014 m. singlo perleidimo proga. Jame pateikiamos ištraukos iš vaizdo įrašų, nufilmuotų per grupės gyvavimo metus.
Grand Theft Auto: Liberty City Stories
Siužetas
„Grand Theft Auto: Liberty City Stories“ veiksmas vyksta 1998 m. mieste Liberty City, trejus metus iki „Grand Theft Auto III“ įvykių. Toni Cipriani grįžęs atgal į Liberty City po įvykdytos žmogžudystės, gauna daug užduočių nuo visokių asmenų: dono Salvatorio Leono, Marijos, Salvatorio žmonos, Donaldo Lovo, savo mamos, 8 bolo ir kitų.
thumb|220px|left|Toni Cipriani
Įdomybės
Įdomu, nes „Grand Theft Auto: Liberty City Stories“ sužinosime, kad vandenyje negalima plaukti, nes vanduo užterštas; sužinosime, kodėl Liberty City uždraudė motociklus; pamatysime dar statomą tiltą Callahan Bridge, kurį „Grand Theft Auto III“ dalyje susprogdino kolumbiečiai ir pamatysime žinomų asmenų iš „Grand Theft Auto III“.
Ši „GTA“ dalis turėjo būti PSP ekskliuzyvas, bet dėl sėkmės kūrėjai nusprendė padaryti ir PS2. Toks pats atvejis ir su „Grand Theft Auto: Vice City Stories“.
Garso takelis
„Grand Theft Auto: Liberty City Stories“ yra 10 radijo stočių: Double Cleff FM, K-Jah FM, Head Radio, Flashback FM, The Liberty Jam FM, Radio Del Mundo, Rise FM, Lips 106 FM, LCFR FM, MSX 98 FM.
Multiplayer režimai
„Grand Theft Auto: Liberty City Stories“ turi 7 skirtingus multiplayer režimus:
Juknonys
Juknonys – kaimas Širvintų rajono savivaldybės vakaruose. Seniūnaitijos centras.
Kotovo Placas
Kotovo Placas  – kaimas Lenkijos šiaurės rytuose, Jedvabno valsčiuje, Lomžos apskrityje, Palenkės vaivadijoje.
Kotovo Starė
Kotovo Starė  – kaimas Lenkijos šiaurės rytuose, Jedvabno valsčiuje, Lomžos apskrityje, Palenkės vaivadijoje. Kaimas yra apie 6 km į pietus nuo Jedvabno, apie 18 km į šiaurės rytus nuo Lomžos ir apie 59 km į šiaurės vakarus nuo vaivadijos centro Balstogės.
Grybėnai
Grybėnai – kaimas Ignalinos rajono savivaldybėje, pietvakariniame Dysnų ežero krante, 11 km į šiaurę nuo Naujojo Daugėliškio. Seniūnaitijos centras. Yra biblioteka, paštas (LT-30039), kapinėse stovi Grybėnų koplyčia.
miniatiūra|220px|left|Grybėnų biblioteka miniatiūra|220px|left|Šokių salė
Istorija
1954–1977 m. buvo Grybėnų apylinkės centras.
Žymūs žmonės
Grybėnuose 1945 m. gegužės 18 d. gimė teatro aktorius, režisierius, dramaturgas, choreografas, pedagogas Giedrius Mackevičius. Palaidotas kaimo kapinaitėse.
Abenguru
Abenguru  – miestas rytų Dramblio Kaulo Krante, netoli sienos su Gana. Vidurinės Komoės regiono administracinis centras. Keliai į Abidžaną, Aboisą, Berekumą. Verčiamasi žemės ūkiu, prekyba. Yra aukštoji prekybos mokykla, menų konservatorija, žemės ūkio mokykla, keli licėjai, veikia katalikų katedra.
Mieste ir jo apylinkėse dominuoja anjų tauta.
Istorija
Pavadinimas Abenguru kilo iš ašančių posakio n’pé kro, reiškiančio „man nepatinka ilgi pokalbiai“.
Prieangio ir sraigės nervas
thumb|300px|Vidurinė ir vidinė [[ausis, VII ir VIII galviniai nervai
1 Prieangio nervas 2 Sraigės nervas 3 Veidinis nervas 4 Ggl. geniculi 5 Būgninė styga 6 Sraigė 7 Pusratiniai kanalai 8 Būgnelio bamba 9 Būgnelis 10 Būgninis vamzdis]] Prieangio ir sraigės nervas – galvinių nervų VIII poros specifinis juntamasis nervas, kuris per vidinę klausomąją angą patenka į kaukolę ertmę ir įeina į smegenis. Sudarytas iš sraiginės ir prieanginės dalies. Abi tos dalys vidinės klausomosios landos pradžioje susijungia į vieną bendrą nervą. Atsakingas už klausos ir pusiausvyros jutimų funkciją.
Mavenzis
thumb|250px|Mavenzis
Mavenzis - užgesęs ugnikalnis Tanzanijoje, Kilimandžaro vulkaniniame masyve; antroji pagal aukštį (po Kibo) Kilimandžaro viršūnė. Aukštis siekia 5150 – 5354 m. Viršukalnėje – ledynai ir sniegynai. Jis priklauso Kilimandžaro nacionaliniam parkui. Į viršukalnę 1912 m. pirmieji įkopė E. Oehleris ir F. Klute (Vokietija.).
Juknonys (reikšmės)
Juknonimis vadinami kaimai:
Budai (Grajevo apskritis)
Budai – nausėdija Lenkijos šiaurės rytuose, Raigardo valsčiuje, Grajevo apskrityje, Palenkės vaivadijoje. Kaimas yra apie 4 km į pietus nuo Raigardo, apie 18 km į rytus nuo Grajevo ir apie 72 km į šiaurės vakarus nuo vaivadijos centro Balstogės.
Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei.
Skeletonas
thumb|Ant skeletono rogučių – Bredis Kenfildas (Brady Canfield), 2003 m. [[JAV skeletono čempionas]]
Skeletonas ( 'skeletas, karkasas') – žiemos sporto šaka, įtraukta į žiemos olimpinių žaidynių programą. Yra rengiamos vyrų ir moterų skeletono varžybos.
Varžybų eiga
Varžybų tikslas – kuo greičiau nusileisti ledo trasa ant specialių rogučių, kurios taip pat yra vadinamos skeletonu.
Sportininkas pradeda slysti trasa, gulėdamas žemyn veidu ant skeletono rogučių, remiasi į jas tiktai sulenktomis rankomis, perkeldamas ant jų visą kūno svorį. Greitojo nusileidimo metu sportininkas čiuožia galva į priekį. Rogučių judėjimo kryptis yra valdoma kūno judesiais arba batais, kurių priekinės dalys gali būti spygliuotos.
Trasa
Greitasis slydimas (arba važiavimas) skeletonu atliekamas išgaubtoje ledo trasoje. Šiai rungčiai paprastai naudojama ta pati trasa, kaip ir bobslėjuje ar rogučių sporte. Pagrindiniai reikalavimai trasai: ji turi būti ne trumpesnė nei 1200 metrų, trasos pabaiga turi baigtis pakylėjimu, užtikrinančiu saugų sportininko sustojimą finiše. Skeletono trasoje yra pasiekiamas didelis greitis – iki 131 km/h.
Mozė
thumb|200px|Faraono duktė randa kūdikį Mozę. [[Edwin Long paveikslas]] thumb|200px|[[Mikelandželas|Mikelandželo skulptūra „Mozė“]] thumb|200px|Mozės skulptūra prie [[Kernavės bažnyčios]]
Skeletonas
Rogutės
Pagrindiniai skeletono rogučių gabaritai:
Vyrų varžybose naudojamo skeletono svoris neturi viršyti 33 kg, o moterų – 29 kg ribos.
Mozė
Mozė ( – tar. Mošė, ) – Penkiaknygėje minimas pranašas, išvadavęs izraelitus iš Egipto vergovės ir atvedęs juos per dykumą iki Kanaano sienos.
Skeletonas
Istorija
Pirmą kartą į olimpinių rungčių sąrašą skeletonas buvo įtrauktas 1928 metais, Šveicarijos Sankt Morico mieste vykusioje žiemos olimpiadoje. Vėlesnėse žaidynėse šios ekstremalios rungties buvo atsisakyta.
Į olimpinį sportą skeletonas sugrįžo po ilgo periodo. Jis buvo įtrauktas į 2002 metais Solt Leik Sityje (JAV) vykusių žiemos olimpinių žaidynių programą ir iki šiol išlieka tarp olimpinių rungčių.
Lietuvoje
2013 m. įsteigta Lietuvos bobslėjaus ir skeletono sporto federacija. Federacija dar neturi nei tarptautinio, nei LTOK pripažinimo.
Mozė
Mozė Senajame Testamente
Biblija pasakoja, kad Mozė gimė Egipte, o tuo metu Egipto faraonas buvo įsakęs išžudyti egiptiečių vergų izraelitų vaikus. Mozės motina tris mėnesius kaip įmanydama slėpė savo vaiką, o kai nebebuvo įmanoma paslėpti, nunešė pintinėje paguldytą sūnų į Nilo upės nendres ir paliko. Mozę surado faraono duktė, jį įsisūnijo ir išauklėjo kaip egiptietį. Jau būdamas jaunuolis Mozė, kartą pasipiktinęs žiauriu elgesiu su izraelitais, užmušė vieną prižiūrėtoją egiptietį. Kai apie tai sužinojo faraonas, Mozei teko bėgti iš Egipto. Jis pabėgo į Midianą, kur piemenavo ir vedė jį priglaudusio žmogaus, Jetro, dukterį.
Praėjus 40 metų, išvydo dykumoje krūmą, kuris liepsnojo bet nesudegė, ir jis suprato, kad Dievas jam kalba iš krūmo. Dievas jam liepė grįžti į Egiptą ir prašyti faraoną, kad paleistų iš nelaisvės jo tautą. Faraonas nepaleido, ir tuomet egiptiečius ištiko dešimt nelaimių, pvz., varlės, tamsa, kruša ir galiausiai egiptiečių pirmagimių, įskaitant gyvūnus, nužudymas. Izraelitai turėjo papjauti avinėlį ir jo krauju apšlakstyti savo namų duris. Po Dievo siųstų nelaimių faraonas nebedraudė Mozei išsivesti izraelitų iš Egipto (1250 m. pr. m. e.). Jie keliavo vedami Dievo angelo debesies stulpe dieną ir ugnies stulpe naktį. Bet netrukus faraonas apsigalvojo, ir egiptiečiai vijosi izraelitus iki Raudonosios jūros. Vandenys stebuklingai persiskyrė ir bėgliai sėkmingai ją perėjo, priėjus faraono kariuomenei vandenys užsivėrė ir kariai prigėrė. Dievas davė izraelitams gerti vandens iš uolos ir kiekvieną rytą būdavo patiekiama duonos manos pavidalu. Po trijų mėnesių izraelitai pasiekė Sinajaus kalną. Čia Dievas davė Mozei Dešimt įsakymų, kurie buvo surašyti ant akmeninių plokščių ir pamokė, kaip pastatydinti maldyklą (tabernakulį – „padangtę“, kurioje galėtų būti garbinamas Dievas).
Keliaujant toliau, Mozė atvedė žmones į Kadeto oazę. Iš čia į Kanaaną buvo pasiųsta 12 žvalgų. Dešimt iš jų sugrįžo su šiurpiomis žiniomis, kad Kanaano žemę užimti bus labai sunku, kiti du žvalgai, Jošuė ir Kalebas, pasakė tiesą – žemę būtų galima užimti, jeigu jie patikėtų Dievo pažadais. Žmonės patikėjo tais 10 žvalgų, o ne Dievu, ėmė šaukti ir sukilo prieš Mozę, užmiršę Dievo galią. Kadangi jie išsižadėjo Dievo, buvo pasmerkti klajoti po dykumą, kol išmirs visi maištininkai.
Mozė paskelbė Dievo įsakymus naujai kartai ir perdavė vadovavimą Jozuei. Jozuė ir įvedė Izraelį į Kanaano žemę (1230–1220 m. pr. m. e.). Palaiminęs tautą, Mozė užkopė į Nebo kalną, kad nuo jo galėtų pamatyti Kanaaną – žemę, į kurią jam nebuvo leista įžengti už seniau padarytas nuodėmes. Sulaukęs 120 metų, Mozė mirė Moabo krašte.
Mozės istorijos interpretacijos
Psichoanalitikas Zigmundas Froidas rašė, kad Mozė galėjo būti Egipto didikas, Echnatono monoteistinės reformos pasekėjas. Paslaptingą Mozės mirtį Froidas aiškino taip: būsimieji izraelitai dykumoje jį nužudę. Šis įvykis užtraukęs kolektyvinį kaltės dėl tėvažudystės jausmą, kuris iki mūsų dienų glūdi pačioje judaizmo širdyje. „Judaizmas, – rašo Froidas, – buvo tėvo religija. Krikščionybė atsirado kaip sūnaus religija“.
Mozė mene
Kaip ir kitos Biblijos istorijos bei veikėjai, Mozės asmenybė įkvėpė ne vieną garsų menininką. Bene žymiausia yra Mikelandželo skulptūra Mozė. Čia jis vaizduojamas kaip tikras herojus: tvirtas, stiprus, užsigrūdinęs, rūstus. Mikelandželo Mozė ryškiai išsiskyrė iš kitų tuometinių sušventintų, sudvasintų šio herojaus atvaizdavimų būtent realistiškumu.
Činkvečentas
thumb|right|260px| [[Šv. Petro bazilika Romoje, pradėta 1506 m. Bramantės, buvo „amžiaus statyba“ XVI a. Italijoje, ties kuria dirbo žymiausi to meto architektai. Didžioji dalis XVI a. architektų įdirbio buvo uždengta vėlesniu baroko stiliaus fasadu, įskaitant Mikelandželo projektuotą kupolą]] Činkvečentas (, liet. „penki šimtai“) – Italijos meno periodizacijoje laikotarpis tarp 1500 ir 1600 m. Europos meno periodizacijoje činkvečentas apytiksliai atitinka Italijos brandžiojo renesanso (prasidėjo apie 1490 m. ir baigėsi apie 1520 m.) ir manierizmo (prasidėjo apie 1510 m. ir baigėsi apie 1590 m.) laikotarpius, bei apima pirmąsias baroko apraiškas mene.
XVI a. Italijoje kūrė menininkai, ypač brandžiojo renesanso laikotarpiu, kurie įvardijami vienais žymiausių visų laikų. Grupė kūrinių, sukurtų šiuo laikotarpiu, nuolat minimi tarp vienų žymiausių visų laikų. XVI a. pradžioje Italijos kultūrinis ir meno centras persikėlė iš kvatročento centro Florencijos į Romą. Esminiu veiksniu pritraukiant menininkus į Romą tapo katalikų bažnyčios turtai ir rėmimo projektai, kuriuos inicijavo popiežiai Julijus II, Leonas X, Klemensas VII, Paulius III. Florencijos ir Romos meno mokyklos supanašėjo ir dažnai įvardijamos viena Florencijos-Romos meno mokykla. Italijos šiaurėje iškilo Venecijos dailės mokykla, kuri sutraukė kitą iškilių menininkų grupę, nes Venecijos respublika buvo vienintelė, nenuniokota Italijos karų.
Išskirtinėmis šio laikotarpio asmenybėmis minimi: Leonardas da Vinčis, Mikelandželas, Rafaelis, Bramantė, Džordžonė, Ticianas, Koredžas, Andrea del Sartas, Benvenutas Čelinis, Jakopas Pontormas, Parmidžaninas, Bronzinas, Andrėja Paladijas, Paolas Veronezė, Tintoretas.
Sąlyginai prie činkvečento menininkų gali būti priskirti Džovanis Belinis, Perudžinas, Luka Sinjorelis, nes jų kūryboje ženklus perėjimas iš kvatročento stilistikos į činkvečento, patys paveikę savo mokinius, jie vėliau buvo paveikti naujosios kartos dailininkų. Menininkai, kūrę pačioje XVI a. pabaigoje, Anibalė Karačis ir Karavadžas, jau priskiriami kitam amžiui, seičentui.
Menininkai
Reikšmingiausių laikotarpio kūrėjų sąrašas abėcėlės tvarka, vardai pateikti italų kalba, išskyrus plačiai žinomus:
Darbų galerija
Kai kurie iš plačiai žinomų italų činkvečento menininkų kūrinių:
Mumaičiai (Kėdainiai)
Mumaičiai – kaimas Kėdainių rajono savivaldybės šiaurės vakaruose, 4,5 km į šiaurės rytus nuo Ažytėnų. Šalia kaimo teka Šušvės intakas Vinkšnupis ir Dotnuvėlės intakas Srautas. Šalia eina vietinės reikšmės Čystapolio–Antušavos keliukas.
Greviškiai
Greviškiai – kaimas Rokiškio rajono savivaldybėje, 4 km nuo Salų.
Šiauliai (Šilutė)
Šiauliai – kaimas Šilutės rajono savivaldybėje, 3 km nuo Švėkšnos į pietus, abiejose kelio Švėkšna–Žemaičių Naumiestis pusėse; teka Švėkšnalė, Ašva. Ribojasi su Vilkėno I, Vilkėno II, Vilkų Kampo, Stankiškių, Tvaskučių ir Nikėlų kaimais.
Istorija
Nuo 1820 m. Šiaulių kaimas priklausė Vilkėno dvarui. 1880–1882 m., dvarui vykdant savo žemių atribavimą, Šiaulių kaimo gyventojai įvairiais būdais trukdė tuos darbus vykdyti.
Šiaulių kaime buvo Vilkėno dvaro plytinė, žvyro karjeras (1901–1905 m. pagaminta ir išdegta dalis plytų bei vežtas žvyras Švėkšnos bažnyčios statybai).
Raimundas Lunevičius
Raimundas Lunevičius (g. 1962 m. lapkričio 17 d. Širvintose) – Lietuvos gydytojas chirurgas, habilituotas biomedicinos mokslų daktaras.
Biografija
1986 m. baigė Vilniaus universitetą. 2000 m. habilituotas biomedicinos mokslų daktaras.
1987–1990 m. dirbo Rokiškio raj. centrinėje ligoninėje. Nuo 1991 m. dirba Vilniaus greitosios pagalbos universitetinėje ligoninėje. Nuo 1996 m. dėsto Vilniaus universitete; nuo 2004 m. profesorius. 1996 m. stažavo Kristianstado ligoninėje Švedijoje, 1998–2000 m. – Nagojos universiteto ligoninėje ir Aiči vėžio centre, 2001 m. – Kopenhagos universiteto Herlevo ligoninėje, 2007 m. – Mahidolo universiteto Sirirajo ligoninėje Bankoke.
Nuo 2003 m. žurnalo „Lietuvos chirurgija“ vyr. redaktorius. Nuo 2003 m. Amerikos biografijų instituto mokslinės tarybos narys.
Mokslinė veikla
Mokslinio darbo pagrindinė sritis – virškinamojo trakto organų ligų chirurginio gydymo metodai, jų tobulinimas. Paskelbė 140 mokslinių straipsnių.
Galvanomagnetiniai reiškiniai
Galvanomagnetiniai reiškiniai – antriniai reiškiniai, kurie atsiranda pirmos eilės laidininkuose (t. y. tokiose medžiagose, kur krūvio nešėjai elektronai, o ne jonai) kartu veikiant elektriniam ir magnetiniam laukui.
Labiausiai tokie efektai išryškėja, kai elektrinis ir magnetinis laukai statmeni. Visi galvanomagnetiniai reiškiniai skirstomi į skersinius ir išilginius.
Kotuvekas
Kotuvekas  – kaimas Lenkijos šiaurės rytuose, Jedvabno valsčiuje, Lomžos apskrityje, Palenkės vaivadijoje. Kaimas yra apie 6 km į pietus nuo Jedvabno, apie 17 km į šiaurės rytus nuo Lomžos ir apie 60 km į šiaurės vakarus nuo vaivadijos centro Balstogės.
Galvanomagnetiniai reiškiniai
Išilginiai – kai pakitimai įvyksta elektros srovės tekėjimo kryptimi.
Pagal tai, kas magnetiniame lauke pakinta – elektrinis ar šiluminis dydis galvanomagnetiniai reiškiniai skirstomi į elektrinius ir šiluminius. Galvanomagnetinių reiškinių klasifikavimas pateikiamas lentelėje.
Rebecca Romijn
Rebecca Romijn (dar žinoma kaip Rebecca Romijn – Stamos, g. 1972 m. lapkričio 6 d.) – JAV aktorė, buvęs modelis.
Šeima
Rebecca Romijn gimė Berklyje, Kalifornijoje. Jos motina, anglų kalbos mokytoja, išeivių iš Olandijos trečios kartos atstovė, tėvas – olandas ir Barneveldo.
Karjera
Žurnalai „Maxim“, „FHM“, portalas AskMen.com 2000–2007 metais įtraukdavo ją į gražiausių pasaulio moterų sąrašus. Rebeccos Romijn ūgis – 180 cm.
Žymiausias Rebecca Romijn vaidmuo kine – Mistika trilogijoje „Iksmenai“ 2000, 2003 ir 2006 metais.
Pirmasis pagrindinis vaidmuo – Briano De Palmos „Lemtinga moteris“ 2002 metais. Dažniausiai ji atlieka vaidmenis nuotykių filmuose, taip pat įvairiuose televizijos serialuose.
Apdovanojimai
Saturn Awards
Blockbuster Entertainment Award
Auksinė avietė
Mazaras
Mazaras – musulmonų monumentalus antkapinis statinys, mauzoliejus, musulmonų maldos vieta. Viduriniais amžiais jis buvo centriškojo plano, su kupolu ir dekoratyviniu pagrindiniu fasado portiku. Dažniausiai buvo statomi Irane, Vidurinėje Azijoje, Indijoje. Kartais aplink jį statyti miestai (Mazari Šarifas – Afganistane).
Tortilija
thumb|250px|Dvi tortilijos
Tortilija  – Meksikoje, Centrinėje Amerikoje, JAV paplitęs maisto produktas – plona, neraugintos tešlos duona, gaminama iš kukurūzų (tradiciškai) arba kviečių miltų. Panaši į Pietų Amerikoje gaminamas arepas.
Pavadinimas kilo nuo ispanų k. žodžio tortilla, reiškiančio omletą, kadangi konkistadorams actekų gamintos tortilijos priminė Ispanijoje kepamus omletus. Patys actekai šią duoną vadino tlaxcalli. Tortilija naudojama gaminant burrito, enchilada, quesadilla, taco.
Tradicinė tortilija gaminama kukurūzų grūdus pamirkant rūgščiame vandenyje, kad šių kevalai nusiluptų. Vėliau kukurūzai sumalami ir suminkomi į tešlą, vadinamą masa nixtamalera. Paskiau ši iškočiojama į ploną apskritimą ir kepama įkaitintoje keptuvėje Comal arba ant specialios krosnelės.
Dadao
thumb|right|Dadao piešinys Dadao, didysis kiniškas kardas (kin. 大刀 'didysis peilis') – dvirankis dao. 60–90 cm ilgio plati, į galą platėjanti geležtė įtvirtinta ilgoje rankenoje (pusantrinėje ar dvirankėje).
Savo kilme, konstrukcija ir naudojimu artimas europiniams falčionams.
Nuorodos
Nuotraukos:
LKL 1996–1997 m. sezonas
LKL 1996–1997 metų sezonas – ketvirtas lygos sezonas, kuriame dalyvavo 10 klubų. Pirmenybėse ketvirtą kartą iš eilės nugalėjo Kauno „Žalgiris“, finale įveikęs pirmą kartą į finalą patekusį Plungės „Olimpą“.
Transliacijos
Šiais metais LKL transliuotojas pasikeitė: BTV atsisakė LKL transliavimo teisių ir perdavė jas LRT televizijai, taip pat LKL kovas rodė ir LNK televizija.
Jonas Martynas Laurinaitis
Jonas Martynas Laurinaitis (1894 m. vasario 1 d. Aleknaičiai, Joniškio valsčius – 1966 m. rugsėjo 25 d. Čikaga) – kalbininkas, Lietuvos karinis veikėjas, spaudos darbuotojas, pulkininkas leitenantas.
Drohičino dekanatas
thumb|300px|right|Drohičino dekanatas Drohičino dekanatas – tai vienas iš 11 katalikų, Drohičino vyskupijos dekanatų. Dekanas Wiesław Niemyjski.
Jonas Martynas Laurinaitis
Biografija
1915 m. baigė Veiverių mokytojų seminariją, 1916 m. baigė Maskvos karo mokyklą. 1919-1920 m. mokėsi Aukštuosiuose lietuvių kalbos kursuose Kaune ir lankė Aukštųjų kursų Humanitarinių mokslų skyrių.
Drohičino dekanatas
Parapijos
Dekanate yra 9 parapijos:
Jonas Martynas Laurinaitis
Biografija
1917 m. Petrograde dislokuotų lietuvių karių suvažiavime išrinktas Lietuvių karių sąjungos Centro komiteto nariu. Jo iniciatyva gautas leidimas Smolenske kurti lietuvių pėstininkų batalioną. 1918 m. Voroneže Vyriausiosios lietuvių tarybos Rusijoje karinės komisijos pirmininkas. Bendradarbiavo periodiniuose leidiniuose „Lietuvių balsas“, „Santara“, „Vadas“.
1918 m. grįžo į Lietuvą. 1919 m. kovo mėn. – 1925 m. birželio mėn. tarnavo Lietuvos kariuomenėje, Apsaugos ministerijos Rikiuotės skyriaus literatūros komisijos pirmininkas. 1919 m. – Karo aviacijos mokyklos viršininkas. 1920–1922 m. redagavo žurnalą „Kariškių žodis“, 1920-1923 m. – žurnalą „Atspindžiai“, 1921 m. – „Mūsų žinynas“. 1929 m. pulkininkas leitenantas. 1929 m. birželio mėn. – 1940 m. gruodžio mėn. vėl tarnavo Lietuvos kariuomenėje, kariuomenės Vyriausiojo štabo Spaudos ir švietimo skyriaus Spaudos poskyrio vedėjas, Krašto apsaugos ministerijos Terminologijos komisijos pirmininkas, karinių terminų tvarkytojas. 1941–1944 m. dirbo Lietuvos mokslų akademijos Lietuvių kalbos institute. 1944 m. pasitraukė į Vokietiją. 1945 m. Rebdorfo (Eichštatas) karo pabėgėlių stovyklos Lietuvių bendruomenės pirmininkas. 1949 m. išvyko į JAV.
Nepriklausomoje Lietuvoje buvo vienas iš Lietuvių žurnalistų ir rašytojų sąjungos, Lietuvių-latvių vienybės draugijos, Kariuomenės pirmūnų draugijos (karių, veikusių Rusijoje) steigėjų ir valdybos narių. Jo iniciatyva 1935 m. Kaune įkurta Lietuvių kalbos draugija, jos veikla 1946 m. atgaivinta tremtyje Vokietijoje. Parašė kalbos kultūros, terminologijos, lietuvių kariuomenės istorijos straipsnių. Bendradarbiavo lietuvių žiniasklaidoje. Parengė mokomąją knygą su žodynėliu „Lietuvių kalbos vadovas“ (bendraautoriai Stasys Barzdukas ir Pranas Skardžius, 1950 m. Bielefeldas). Išvertė T. Zeiferto „Trumpą Latvijos istoriją“ (1927 m.). Redagavo karių auklėjimo leidinius „Kareivis – Lietuvos gynėjas“, 1926 m.; „Laisvės kelias“, 1934 m.
Ilgatrakio miško botaninis-zoologinis draustinis
Ilgatrakio miško botaninis-zoologinis draustinis – savivaldybės botaninis-zoologinis draustinis vidurio Lietuvoje, Kėdainių rajone, Šėtos seniūnijoje, į šiaurę nuo Pašumerio. Yra Ilgatrakio miške, prie Šumeros upės.
Bukovas
Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei.
Ilgatrakio miško botaninis-zoologinis draustinis
Draustinis įkurtas 1992 m., užima 30 ha plotą. Jame saugomi įvairių rūšių pribrendę medynai, nykstantys vabzdžiai ir reti augalai. Būdingi brandūs ąžuolynai. Auga reti augalai – paprastasis kardelis, baltijinė gegūnė, rasti reti vabzdžiai – niūriaspalvis auksavabalis, pietinė hesperija, didysis skydvabalis. Veisiasi ūdros.
Algirdas Ramanauskas
Algirdas Ramanauskas (pseudonimas Algis Greitai; g. 1970 m. lapkričio 27 d. Vilniuje) – lietuvių pramogų verslo veikėjas. Radijo ir televizijos laidų vedėjas, aktorius.
Biografija
Sovietmečiu kelias vasaras leido pionierių stovykloje „Jaunasis Dzeržinskietis“. Studijavo Vilniaus universiteto Teisės fakultete, nebaigė. Buvo UAB „Darnaus Juoko Vajus“ komercijos direktorius.
Veikla televizijoje
A. Ramanauskas su kolega Rimu Šapausku sukūrė humoro projektą „Radioshow“, kuris pirma transliuotas radijo eteryje. 1995 m. persikėlė į LNK. Transliuota nepastoviai, ne kartą keista transliuojanti televizija ir radijas. Nuo 2005 m. transliuota stotyje „Vox Maris“.
Buvo TV3 infošou „Be Tabu“ ir „Be Tabu Savaitė“ vedėju. LNK televizijoje A. Ramanausko ir R. Šapausko duetas kūrė laidą „Orbita“. Tuo pačiu metu buvo transliuojamas solinis A. Ramanausko personažo Zbignevo „ZBTV“ šou, vėliau su R. Šapausku kūrė TV laidą „Ragai“, kurioje įkūnijo meistro Broniaus personažą. 2004–2007 m. vedė laidą „Nacionalinė muzikos lyga“. Kelerius metus (iki 2012 m.) laidoje „Dviračio šou“ kūrė peliuko Sūrskio personažą.
2006 m. sausio 13 d. A. Ramanauskas su kolega R. Šapausku, persirengę jų kuriamos humoristinės laidos „Ragai“ personažais Broniumi ir Česlovu, su kameromis pasitiko po 12 metų kalinimo iš Laisvės atėmimo vietų ligoninės Lukiškėse paleistą buvusį prosovietinės kompartijos lyderį, profesorių Mykolą Burokevičių ir veržėsi iš jo paimti interviu. Tai nepatiko Burokevičiaus kolegai, buvusiam „Jedinstvo“ lyderiui Valerijui Ivanovui, kuris, nustumdamas Ramanauską, smogė į ranką ir kaktą. Valerijui Ivanovui teismas skyrė vienerių metų laisvės apribojimo bausmę.
2007 m. vedė LNK laidą „Le Broniaus šou“ kaip prancūzų kilmės lietuvis Le Bronjus. 2008 m. kartu su Inga Jankauskaite vedė LNK muzikinį šou „Žvaigždžių duetai 2“, 2009 m. – LNK žaidimą–viktoriną „Vienas prieš visus“, humoro laidą „Nr. 1“ bei „Supertortas“. 2009–2011 m. – LNK talentų šou „2 minutės šlovės“ komisijos pirmininkas. 2009 m. su aktore Renata Kutinaite, o 2010 m. su aktore Inga Norkute – LNK „slaptos kameros“ tipo laidos „Pričiupom!“ vedėjas. 2010 m. kartu su Marium Jampolskiu – LNK muzikinio projekto „Lietuvos daina“ vedėjas, o nuo 2011 m. kartu su juo – LNK šou „Supermiestas“ vedėjai. Nuo 2011 m. rugsėjo mėn. kartu su Rimante Kulvinskyte – LNK šou „Dainuok, jei gali“ vedėjas.
2012 m. vėl tapo LNK muzikinio šou „Žvaigždžių duetai“ („Žvaigždžių duetai 6. Lemiama kova“) vedėju (porininkas – Rolandas Vilkončius). Po to pasitraukė iš LNK televizijos ir po daugiau nei 10 metų grįžo į TV3. Kartu su aktore Ineta Stasiulyte dalyvavo šokių projekte „Šok su manimi“ (pasitraukė po trijų laidų), yra vienas iš infošou „Be komentarų“ bei humoro laidos „Stebuklų šalis“ vedėjų (kartu su Jurijumi Smoriginu, Vytautu Šapranausku, Mindaugu Stasiuliu ir Džiugu Siaurusaičiu). Taip pat per TV3 rodyta dokumentinė laida „Misija Afganistanas“, kurios Ramanauskas buvo vienas kūrėjų.
Nuo trečio sezono (2014 m.) veda BTV pramoginį šou „Muzikinė kaukė“.
2015 m. pakaitomis su Andriumi Užkalniu vedė Info TV laidą „Algis Ramanauskas Plius“.
Politinė veikla
2004 m. tapo Tėvynės sąjungos Vilniaus miesto skyriaus nariu. Po 2010 m. Baltic Pride sustabdė veiklą TS-LKD. Galimai dėl šių motyvų nedalyvavo savivaldybių rinkimuose TS-LKD sąrašuose.
2007–2011 m. Vilniaus miesto savivaldybės tarybos narys.
Kita veikla
1989 m. su Dariumi Karveliu įkūrė muzikos grupę „Svastikos Sukitės Greitai“ (sutr. SSG), kurioje dainavo V. Riaubiškytė. 1995 m. filialinė „Svastikos Sukitės Greitai“ grupė „Gimtadienis“ išleido pirmąjį pop muzikos albumą „Ar Tau Meilė“. 1994 m. SSG išleido studijinį albumą „Radioshow“. Vėliau ilgą laiką buvusi neaktyvi, grupė atgimė 2008 m., vokalistu pasikvietus buvusį kapelos „Ventukai“ narį Dovydą Kumpikevičių. 2009 m. išleido albumą „Gyvai“. Garsesnės grupės dainos – „Atbėgo Kariūnai, Sušaudė Brazauską“, „Mano Katė Mėgsta Šaudyt“ ir kt. Atlieka ne tik savos kūrybos, bet ir Joy Division, Frank Sinatra ir Steely Dan koverius.
Suvaidino estų komedijoje „Made in Estonia“, AXX demonstruotuose E. Vėlyvio filmuose „Matvaju“ bei „Mazgas“, taip pat „Zero“, Kęsto Gudavičiaus „Keturios susikertančios tiesės“, Vyto Dambrausko filme „Painiava“.
2010 m. pasirodė grupės InCulto eurovizinės dainos „Eastern European Funk“ vaizdo klipe. 2010 m. gruodžio 10 d. vykusį savo renginį, skirtą Lietuvos emigrantams Airijoje, A. Ramanauskas užbaigė žodžiais „eikit jūs visi n**ui“. Po to šou organizatoriai atsiprašė žiūrovų ir grąžino pinigus už bilietus.
Obsesinis kompulsinis asmenybės sutrikimas
Obsesinis kompulsinis asmenybės sutrikimas (nepainioti su obsesiniu kompulsiniu sutrikimu) – asmenybės sutrikimas, pasireiškiantis perdėtu susitelkimu į tvarką ir perfekcionizmą. Šie žmonės jaučia nuolatinį poreikį viską daryti „teisingai“, kas trukdo jų produktyvumui. Linkę labai gilintis į detales, taip nesugebėdami suvokti bendro vaizdo. Sau ir aplinkiniams kelia neracionaliai aukštus standartus, linkę būti labai kritiškais, jei kas nors neatitinka tų standartų. Vengia darbo komandose, nes mano, jog aplinkiniams trūksta kompetencijos ir atsakomybės. Vengia daryti sprendimus, nes labai bijo klaidų, retai kam aukoja savo laiką ar pinigus. Turi didelių sunkumų reiškiant emocijas. Manoma, jog šio sutrikimo priežastys yra tiek genetiškos, tiek dėl aplinkos poveikio, pavyzdžiui, dėl prisirišimo.
Dėmesys tvarkai ir perfekcionizmui
Žmonės, turintys obsesinį kompulsinį asmenybės sutrikimą, yra apsėsti savo aplinkos kontroliavimu. Tai jie daro rūpindamiesi smulkiomis detalėmis, sąrašais, procedūromis, taisyklėmis ir dienotvarke.
Rūpinimasis detalėmis ir taisyklėmis trukdo asmeniui su obsesiniu kompulsiniu asmenybės sutrikimu perduoti užduotis ar atsakomybę kitiems. Žmonės su šiuo sutrikimu mano, jog yra tik vienas teisingas būdas atlikti užduotį, todėl dirbdami grupėse gali būti valdingi, nepriimti kitų siūlomų metodų. Taip pat gali atsisakyti pagalbos, net jei jos reikia, nes ji gali neatitikti iškeltų standartų.
Žmonės su obsesiniu kompulsiniu asmenybės sutrikimu yra apsėsti perfekcionizmo. Perfekcionizmas ir labai aukšti standartai, kuriuos jie kelia, gali baigtis uždelstais arba nebaigtais darbais. Kiekviena klaida yra priimama kaip katastrofa, kuri sugadina reputaciją visam gyvenimui. Pavyzdžiui, parašęs kursinį darbą kolegijai, žmogus, turintis obsesinį kompulsinį sutrikimą, pagalvoja, kad darbas nesiekia tobulumo, todėl pradeda jį taisyti, kol galiausiai praleidžia terminą. Taip pat šis asmuo gali niekada nebaigti darbo dėl pernelyg aukštai iškeltų standartų. Toks žmogus gali nesuprasti, jog vėlavimas ir darbų neatlikimas laiku gali pabloginti tarpasmeninius santykius.
Produktyvumas
Žmonės turintys, obsesinį kompulsinį asmenybės sutrikimą, siekia būti produktyvūs net jei tai kainuotų santykius ar poilsį. Tačiau tai nėra pinigų stokos padarinys. Tokie žmonės mano, jog jie neturi laiko ilsėtis, nes darbas yra svarbiau už viską. Jie gali atsisakyti susitikimų su draugais ar šeima, taip pat kelionių, kurios jau užsakytos. Jiems nemalonu atostogauti, todėl keliaujant gali pasiimti darbo reikmenų, kad visada turėtų galimybę dirbti. Tokie asmenys renkasi pomėgius, kurie yra gerai parengti ir struktūruoti, ir į pomėgius žiūri kaip į rimtas užduotis, kurias reikia atlikti tobulai. Tačiau žmonių, turinčių obsesinį kompulsinį asmenybės sutrikimą, atsidavimas produktyvumui nėra priklausomybė darbui. Obsesinis kompulsinis asmenybės sutrikimas yra kontroliuojamas ir egocentriškas, o priklausomybė darbui yra nekontroliuojama, ir žmogus, turintis šią priklausomybę, gali patirti neigiamus simptomus bandydamas atsisakyti šios priklausomybės.
Griežtumas
Žmonės su obsesiniu kompulsiniu asmenybės sutrikimu yra skrupulingi ir nepalenkiami, jų moralė, etika ir kitos gyvenimo sritys nepakeičiamos. Jie gali versti save ir kitus laikytis griežtų moralės principų, siekti atlikti darbus itin tiksliai. Jie savikritiški ir griežtai žiūri į savo klaidas. Šie simptomai nėra veikiami kultūros ar tikėjimo. Tokiems žmonėms pasaulis dvilypis, nėra kompromisų. Kai kuriai nors situacijai negalima pritaikyti dvilypumo, žmogui kyla vidinis konfliktas, nes jo perfekcionizmas negali tinkamai pasireikšti. Šie žmonės yra apsėsti viską daryti tinkamai, todėl jiems sunku suprasti ir priimti kitų idėjas, tikėjimą ir vertybes, ir jie yra linkę nekeisti savo pažiūrų, ypač jeigu jos susijusios su morale arba politika.
Tarpasmeninė kontrolė
Sąžiningumo atžvilgiu, žmonės su obsesiniu kompulsiniu asmenybės sutrikimu yra ypač kraštutiniški. Nors sąžiningumas yra gera savybė, ekstremalus jos siekimas gali tapti problema. Žmonės, turintys obsesinį kompulsinį asmenybės sutrikimą, yra matomi kaip per daug kontroliuojantys, ir tai paveikia jų santykius. Jiems tokia svarbi valdžia ir taisyklės, jog net patys baudžia nusižengusius. Negebėjimas priimti kitų įsitikinimų ar elgesio dažnai priveda prie didelių konfliktų ir valdingų santykių tiek su artimaisiais, tiek su kitais.
Teodoro Milono potipiai
Knygoje ,,Personality Disorders in Modern Life“ Teodoras Milonas apibūdina 5 obsesinio kumpulsinio asmenybės sutrikimo tipus.
Sąžinės kompulsyvumas
Milonas teigia, jog tokie žmonės mato save kaip paslaugius, bendradarbiaujačius ir sukalbamus. Jie sumenkina savo pasiekimus ir gebėjimus ir vertina save pagal kitų nuomones. Tai jiems kompensuoja nepasitikėjimą savimi ir nepastovumą. Tokie žmonės tiki, jog darbas ir perfekcionizmo siekimas prives prie teigiamo dėmesio iš kitų, o klaidos arba užbrėžto tikslo neįvykdymas gali privesti prie atitolimo ar kritikos. Tokios mintys kelia nuolatinį nerimą ir negebėjimą įvertinti savo darbo.
Puritoniškas kompulsyvumas
Šis sutrikimo tipas turi paranojiškų simptomų. Tokie žmonės turi stiprius vidinius impulsus, kurie yra kontroliuojami religijos. Jie nuolat kovoja su savo impulsais ir seksualiniais potraukiais, kurie jiems atrodo neracionalūs. Jie bando išvalyti tokias mintis ir nuraminti impulsus tapdami šalti ir atsiskyrę. Jie išsilieja ant žmonių, turinčių kitokias pažiūras, pavyzdžiui, ant nereligingų, tingių žmonių. Jiems įsitikinimai yra suskaidyti į blogus ir gerus.
Biurokratinis kompulsyvumas
Šis sutrikimo tipas turi narcisizmo požymių. Žmonės, turintys šį sutrikimo tipą, yra tradicijų, vertybių ir biurokratijos čempionai. Jie vertina organizacijas, kurios vadovaujasi hierarchija, nes jose yra tikslingai nubrėžtos ribos tarp vadovų ir nuo jų priklausomų žmonių, taip pat aiškiai žinomi tikslai ir pareigos, tai suteikia komfortą.
Taupumo kompulsyvumas
Taupumo kompulsyvumas pasireiškia kaupimu ir savinimusi. Tokie žmonės yra savanaudžiai, šykštūs ir įtarūs, mano, kad kiti nori pasisavinti jų turtą. Šis sutrikimas turi bruožų, sutampančiu su šizoidiniais. Šių simptomų atsiradimas gali būti siejamas su vaikyste, jei tėvai vaikui niekad nepirko to, ko vaikas nori, ir pasirūpindavo tik būtiniausiomis prekėmis. Dėl to tokie vaikai pradeda labai saugoti savo daiktus, dažnai atsiskiria nuo kitų.
Įkyrumo kompulsyvumas
Šis kompulsyvumas turi sąsajų su pasyviai agresyvaus tipo asmenybės sutrikimu. Žmonės, turintys šį asmenybės sutrikimo tipą, negali priimti sprendimų, spręsti dilemų ir jas atideda kiek įmanoma ilgiau. Tokie žmonės visada kovoja su savimi, gali užsiimti savęs kankinimu, kad išspręstų vidinį konfliktą. Jie yra nestabilūs ir neapsisprendžiantys.
Sutrikimo priežastys
Manoma, jog obsesinis kompulsinis asmenybės sutrikimas gali atsirasti tiek dėl genetinių, tiek dėl aplinkos veiksnių. Tyrimai rodo, jog obsesinis kompulsinis asmenybės sutrikimas yra paveldimas, tačiau rezultatai labai svyruoja ir nurodo, jog genai gali lemti nuo 27% iki 78% ligos atvejų. Kiti tyrimai nustatė sąsajų tarp prieraišumo teorijos ir obsesinio kompulsinio asmenybės sutrikimo atsiradimo. Hipotezė teigia, jog žmonės, kurie niekada nebuvo saugiai prisirišę prie kitų, nes turėjo valdingus ir nesirūpinančius tėvus, negalėjo išsivystyti empatijos ir emocijų.
Obsesinis kompulsinis sutrikimas
Obsesinis kompulsinis sutrikimas yra dažnai painiojamas su obsesiniu kompulsiniu asmenybės sutrikimu, tačiau tai skirtingi sutrikimai. Nustatyta, jog apie 12-28%, turinčių obsesinį kompulsinį sutrikimą, turi ir obsesinį kompulsinį asmenybės sutrikimą. Šios ligos turi daug panašumų, dėl to dažnai painiojamos. Pavyzdžiui, perfekcionizmas yra obsesinio kompulsinio asmenybės sutrikimo kriterijus ir obsesinio kumpulsinio sutrikimo simptomas, jei į tai įeina tvarkingumas, simetrija ir organizuotumas. Kaupimas taip pat yra obsesinį kompulsinį sutrikimą turinčių žmonių kompulsyvus elgesys ir obsesinio kumpulsinio asmenybės sutrikimo kriterijus. Nepaisant panašumų, yra ir aiškių skirtumų tarp šių sindromų. Obsesinis kompulsinis sutrikimas, ne taip, kaip obsesinis kompulsinis asmenybės sutrikimas, yra nusakomas kaip invazinis ir keliantis stresą. Žmonės patiria obsesinį kompulsinį sutrikimą kaip kažką svetima ir neigiama, todėl tarp šio sindromo ir nerimo yra stipresnė asociacija. Priešingai, simptomai matomi obsesiniame kompulsiniame sutrikime nėra susieti su atstumiančiomis mintimis, vaizdais ar norais. Žmonės, turintys pastarąjį sutrikimą, mato šiuos simptomus kaip deramus ir tinkamus, nors jie gali kelti nemalonumus dėl pernelyg didelio noro kontroliuoti.
Aspergerio sindromas
Aspergerio sindromas taip pat turi panašumų su obsesiniu kompulsiniu asmenybės sutrikimu, pavyzdžiui, sąrašų kūrimas ar prisirišimas prie taisyklių, tačiau Aspergerio sindromas pasižymi didesniais sunkumais rodant jausmus, bendraujant, taip pat tokie žmonės jaučia didesnį polinkį intelektualiems interesams, pavyzdžiui, geba detaliai apibūdinti kiekvieną savo pomėgio aspektą.
Valgymo sutrikimai
Apie 13% žmonių, turinčių valgymo sutrikimus, turi obsesinį kompulsinį asmenybės sutrikimą. Žmonės, turintys valgymo sutrikimą ir obsesinį kompulsinį asmenybės sutrikimą, patiria didesnes komplikacijas ir patiria sunkesnių pasekmių. Tokiems žmonėms sunkiau pasveikti, nes obsesinis kompulsinis asmenybės sutrikimas didina valgymo sutrikimų simptomus, ypač jei valgymo sutrikimas yra nervinė anoreksija, tačiau perfekcionizmas gali padėti tokiems žmonėms lengviau priimti gydymą. Žmonės, turintys nervinę anoreksiją ir obsesinį kompulsinį asmenybės sutrikimą, rodo stipresnius perfekcionizmo ir taisyklių laikymosi požymius. Jie yra linkę daugiau sportuoti, kad numalšintų baimę priaugti svorio, sumažintų nerimą. Todėl tokie žmonės yra linkę stipriau kontroliuoti tiek maistą, tiek sportą.
Gydymas
Geriausiai vertinamas gydymas yra kognityvinė elgesio terapija. Tyrimai rodo, jog šis metodas mažina nerimą ir depresiją. Grupinė terapija padeda tapti ekstravertiškesniems ir mažina neurotizmą. Tarpasmeninė psichoterapija parodė dar geresnius rezultatus depresijos simptomams mažinti.
Istorija
Zigmundas Froidas 1908 m. įvardino pagrindinius asmenybės bruožus, pavyzdžiui, tvarkingumas, taupumas ir užsispyrimas. Froidas manė, jog toks asmuo turėjo tuštinimosi kontrolės sutrikimų, todėl bendravimas su tėvais turėjo pasekmių, tokiam asmeniui nulėmusių sutrikimo atsiradimą. Froidas žmones su šiuo sutrikimu pavadino analinio tipo žmonėmis.
Urvuotoji alvytė
Urvuotoji alvytė (Helvella lacunosa) – alvyčių (Helvella) genties grybas.
Vaisiakūniai smulkūs, rečiau vidutinio didumo. Kepurėlė 2-5 cm skersmens pilkai juoda arba beveik juoda, vidus sudarytas iš 3-4 didelių ertmių (kamerų). Kotas 3-7 cm ilgio, 1-1,5 cm storio, tuščiaviduris, briaunotas, susisukęs, netaisyklingai sustorėjęs, pilkas. Trama balta, trapi, plona.
Auga birželio-spalio mėnesiais miškuose, kartais parkuose tarp žolių. IV kategorijos. Grybautojų nerenkamas.
Taksonomija
Pirmą kartą paminėjo škotų gamtininkas John Lightfoot 1777 m. savo veikale Flora Scotica, pavadinęs Helvella mitra.
1783 m. oficialiai rušį aprašė Švedijos botanikas Adam Afzelius. Šios rūšies specifinis epitetas yra lotyniškas būdvardis lacunosa, reiškiantis „su skylėmis“.
Mikalojus Jasinskis
Mikalojus Jasinskis (m. prieš 1600 m. liepos 5 d.) – Vilniaus vaitas 1582 m., Lietuvos didysis raštininkas 1576 m., Vilniaus pakamaris 1571-1600, Liubošansko seniūnas.
Hamiltonas (Bermuda)
Hamiltonas  – Bermudos salyno (JK užjūrio teritorija) Atlanto vandenyne sostinė. ~1500 gyventojų. Miestas yra Pembroko parapijoje. Hamiltonas nėra didžiausias Bermudos miestas, savo dydžiu nusileidžia istorinei sostinei – Sent Džordžui. Pasaulinės konsultacijų ir technologijų aptarnavimo kompanijos Accenture būstinė, romo gamybos kompanijos Bacardi būstinė.
Negras (Argentina)
Negras ( – 'juodoji upė') – upė Argentinoje, Patagonijos šiaurėje, Rio Negro provincijoje. Susidaro susiliejus Anduose prasidedančioms Neukeno ir Limajo upėms, šalia Neukeno miesto. Teka į rytus per sausas Patagonijos lygumas. Įteka į Atlanto vandenyną ties El Cóndor kurortu, apie 30 km nuo Viedmos.
Hamiltonas (Bermuda)
Istorija
Miestas pradėjo kurtis 1790 m. Nuo 1815 m. tapo kolonijos sostine (perkelta iš Sent Džordžo). 1897 m. pastatyta katedra, o Hamltonui suteiktas miesto (city) statusas. Miestas pavadintas buvusio Bermudos gubernatoriaus Henry Hamilton garbei.
Negras (Argentina)
Upės vanduo intensyviai naudojamas drėkinmui. Upės slėnyje įsikūrę dauguma Rio Negro provincijos sodų, tiekiančių net 70 % Argentinos vaisių produkcijos. Negro upė taip pat naudojama hidroenergijos gavybai. Upė laikoma šiaurine Patagonijos regiono riba.
Svarbiausi pakrančių miestai: Neukenas, Cheneral Roka, Čoele Čoelis, Cheneral Konesa, Viedma.
Slėniai
Upės vaga dalijama į tris slėnius: Alto Valle (Aukštutinis slėnis) aukštupyje, Valle Medio (Vidurinis slėnis) ties Choele Choel miestu ir Valle Inferior (Žemutinis slėnis) upės žemupyje. Šiuose slėniuose vystoma intensyvi augalininkystė ir sodininkystė.
Vardo kilmė
Ispanų kalboje žodis negro reiškia juodą spalvą. Ši reikšmė kilo iš indėnų mapučių upės pavadinimo Curú Leuvú. Tačiau upės vanduo yra daugiau žalsvas nei juodas. Upė dažnai vadinama Río de los Sauces („Gluosnių upė“) dėl gausiai pakrantėse augančių gluosnių.
Rekreacija
Negro upėje vyksta ilgiausia pasaulyje kajakų regata. Distancijos ilgis 653 km ir vyksta 8 dienas.
Bugatti EB 218
Bugatti EB 218 – koncepcinis Bugatti markės modelis, pagamintas 1999 m. Tai limuzinas turintis gyslelę Bugatti Royale pagaminto 1926 metais, taip pat turi stilistinių ypatybių iš EB 112 pristatyto 1993 metais. Automobilis buvo suprojektuotas Italdesign.
Variklio skyriuje – 18 cilindrų 6,3 l darbo tūrio W formos variklis. Trys eilės po 6 cilindrus montuojamos pasvirusios viena kitos atžvilgiu 60° kampu. Variklis pagamintas su tiesioginio benzino įpurškimo sistema (GDI), išvystantis 555 AG esant 650 Nm sukimo momentui. Automobilyje montuojama 5 pavarų automatinė greičių dėžė, visų keturių ratų transmisija su elektronikos bluokuojamu diferencialu. Variklyje panaudota „sauso karterio“ tepimo sistema, kuri yra bendra varikliui ir transmisijai.
Volkswagen teigia, kad EB 218 – tai „Top Luxus“ klasės automobilis, todėl jame galima rasti gilius natūralios odos fotelius su EB logotipais, navigacinę sistemą, telefoną, TV ir videosistemas, šaldytuvą, nuo priekinių sėdynių atlenkiamus stalelius su puodelių laikikliais ir pan. Automobilio ratai 18 colių su 285 mm pločio padangomis.
Vidmantas Vitkauskas
Vidmantas Vitkauskas (g. 1962 m. sausio 17 d. Kaune) – Lietuvos pedagogas, Kauno rajono politinis bei visuomenės veikėjas.
Michių-sokių kalbos
Michių-sokių (mišių-sokių) kalbos (Mixe–Zoque, Mije–Soke) – indėnų kalbų šeima, kurios kalbos vartojamos pietinėje Meksikoje, Tehuantepeko sąsmaukoje (Oachakoje, Čiapase, Verakruse, Tabaske). Manoma, kad senovėje šių kalbų arealas rėpė plotus nuo Meksikos įlankos iki pat Gvatemalos Ramiojo vandenyno pakrantės. Spėjama, kad šiai šeimai priklausiusi olmekų civilizacijos kalba (šios šeimos kalba galimai užrašyta stelose dar neiššifruotu sąsmaukos raštu). Michių-sokių prokalbė vartota ~2000–1200 m. pr. m. e. Tai galėjo būti seniausia Mezoamerikos kalba, kurios bruožais persiėmė vėliau atėjusios majų, jutų-actekų kalbos.
Vidmantas Vitkauskas
Biografija
1980 m. baigė Kauno 13-ąją vidurinę mokyklą, 1985 m. baigė Vilniaus pedagoginį institutą, istorijos mokytojas. 2000 m. baigė Kauno technologijos universiteto Administravimo fakulteto socialinių mokslų (edukologijos) magistrantūrą, edukologijos magistras.